Document ID: /roh_data/filtered/Bilingualer_Corpus_interleaved-it-rm.jsonl.gz/993

This is a text translated from Italian to Rumantsch Grischun.
Collaborazione più stretta tra la Polizia cantonale e il Corpo delle guardie di confine (Cgcf)

La criminalità transfrontaliera è divenuta più professionale e il numero dei reati nelle regioni di confine è in aumento. Il Governo del Cantone dei Grigioni e il Corpo svizzero delle guardie di confine hanno deciso di collaborare in modo più stretto nella zona di confine. Lo sfruttamento ottimale delle sinergie tra la Polizia cantonale dei Grigioni e il Cgcf offre la base per creare più sicurezza con le risorse disponibili.

Il Governo del Cantone dei Grigioni e il Direttore generale delle dogane hanno sottoscritto un accordo tra la Polizia cantonale dei Grigioni e il Corpo delle guardie di confine sulla collaborazione reciproca. Con questo accordo il Cantone dei Grigioni autorizza gli organi delle guardie di confine ad occuparsi autonomamente su suo incarico di determinati casi di polizia nella zona di confine. L'accordo promuove lo svolgimento di azioni comuni e serve quale base per un rapido sostegno ed aiuto reciproco privo di complicazioni, in caso di eventi particolari che richiedono un rapido, efficace ed opportuno intervento dei mezzi. Grazie alla semplificazione delle procedure e allo sfruttamento delle sinergie entrambe le parti dovrebbero disporre di più risorse di personale per l'intervento in relazione all'adempimento dei propri compiti chiave.

La collaborazione riguarda soprattutto la ricerca di persone, oggetti e veicoli, nonché il perseguimento di determinati reati contro la legge sulle armi, sugli stupefacenti e sulla circolazione stradale e il diritto in materia di stranieri. Al Corpo delle guardie di confine è stata attribuita, in determinati casi, la competenza di sporre denunce, infliggere multe disciplinari e riscuotere cauzioni. Con il nuovo accordo le guardie svizzere di confine potranno sbrigare autonomamente in particolare formalità per le quali prima si doveva ricorrere alla Polizia.

Con il venir meno dei tragitti fino al confine per i casi di minore importanza la Polizia cantonale dei Grigioni dispone di più personale per il servizio di base di polizia. L'onere supplementare risultante al Corpo delle guardie di confine viene compensato dal guadagno di tempo. In questo modo vengono ridotti in modo decisivo anche i tempi di intervento al confine. Dal punto di vista finanziario l'attuazione dell'accordo è neutrale dal punto di vista dei costi per entrambe le parti.

Organo: Governo

Fonte: it Cancelleria dello Stato

Data: 09.08.2005

Cooperaziun pli stretga tranter la polizia chantunala grischuna ed il corp da guardias da cunfin

La criminalitad transcunfinala è daventada pli professiunala ed ils acts chastiabels en las regiuns da cunfin s'augmentan. La regenza dal chantun Grischun ed il corp da guardias da cunfin (Cgcf) han decidì da collavurar en moda anc pli stretga en il territori da cunfin. Sche la polizia chantunala grischuna ed il Cgcf tiran a niz las sinergias en moda optimada, è quai la basa per "producir" dapli segirezza cun las resursas ch'èn avant maun.

La regenza dal chantun Grischun ed il directur general da duana han sutsegnà ina cunvegna tranter la polizia chantunala grischuna ed il corp da guardias da cunfin davart la collavuraziun vicendaivla. Cun questa cunvegna autorisescha il chantun Grischun ils organs da la guardia da cunfin d'elavurar independentamain tscherts cas polizials en il territori da cunfin per incarica dal chantun. La cunvegna promova ch'i vegnan realisadas acziuns communablas e serva sco basa per in sustegn ed agid vicendaivel nuncumplitgà e svelt, e quai en cas d'eveniments spezials, per ils quals igl è impurtant e decisiv d'utilisar ils meds en ina moda svelta ed effizienta che serva a l'intent. Cun simplifitgar ils andaments e l'utilisaziun da sinergias duain domaduas partidas profitar da dapli resursas da persunal per exequir lur incumbensas centralas respectivas.

La collavuraziun concerna principalmain la tschertga da persunas, d'objects e da vehichels sco er la persecuziun da tscherts delicts cunter la lescha davart las armas, cunter la lescha da narcotics, cunter la lescha davart il traffic sin via e cunter il dretg da persunas estras. Per tscherts cas ha il corp da guardias da cunfin survegnì la cumpetenza da far denunzias, d'emetter multas disciplinaras e d'incassar cauziuns. Tras la nova cunvegna vegn la guardia da cunfin svizra a pudair liquidar en atgna cumpetenza cunzunt formalitads, per las qualas la polizia stueva vegnir clamada fin uss.

Cunquai ch'ils viadis d'access al cunfin crodan per cas da bagatella, dispona la polizia chantunala grischuna da dapli persunal per il provediment polizial da basa. La chargia supplementara che resulta per il corp da guardias da cunfin vegn cumpensada tras il gudogn da temp. Uschia vegnan er reducidas considerablamain las duradas dal tractament al cunfin. Dal puntg da vista finanzial n'ha la realisaziun da la cunvegna naginas consequenzas per las duas partidas.

Gremi: Regenza

Funtauna: rg chanzlia chantunala

Data: 09.08.2005